Etter første verdenskrig var situasjonen komplisert for BMW, som opprinnelig var produsent av flymotorer. Versailles-traktaten sørget for at flyproduksjon var svært begrenset i Tyskland, og produsentene måtte se seg omkring etter andre alternativer. Dermed begynte BMW med produksjon av motorer for lastebiler og båter, så motorsykler og senere bilproduksjon.